Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: egészségügyi és személyazonosító adatok, amelyek a rokkantsági nyugdíjjogosultság megállapításához elengedhetetlenül szükségesek. A társadalombiztosítási nyugellátásról szóló 1997. évi LXXXI. törvény szerint a jogosult egyéb — a jogosultságot érintő —
Paragraph Index: 1272

egészségügyi és személyazonosító adatok, amelyek a rokkantsági nyugdíjjogosultság megállapításához elengedhetetlenül szükségesek. A társadalombiztosítási nyugellátásról szóló 1997. évi LXXXI. törvény szerint a jogosult egyéb — a jogosultságot érintő — személyes adatairól maga az érintett ad felvilágosítást, ő köteles bejelenteni minden olyan tényt, adatot, amely a nyugellátásra való jogosultságát vagy a nyugellátás folyósítását érinti. A törvény tehát a kezelést végző orvosnak csak az egészségi állapot megállapítása szempontjából releváns egészségügyi és személyazonosító adatok továbbítására ad felhatalmazást, az orvos által kitöltendő nyomtatványon nem szerepelhet az egészségi állapoton túlmutató — például a kereső tevékenységre irányuló — kérdés. Az adatvédelmi biztos megkereste dr. Kiss Józsefet, az Országos Orvosszakértői Intézet főigazgató-főorvosát, aki a szakmai érveket elfogadva a jövőben kezdeményezi a nyomtatvány megváltoztatását és a kifogásolt kérdés törlését. (67/K/1999) Egy panaszos azért fordult az adatvédelmi biztos irodájához, mert nem tudta eldönteni, jogszerűen kérik-e az örökbe fogadott gyermeke születési anyakönyvi kivonatának másolatát és az örökbefogadási határozat másolatát a családtámogatási ellátás iránti igény elbírálásánál.

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes